Йорис-Карл Юисманс
Японско рококо

Превод от френски: Кирил Кадийски, 2004

chitanka.info

О, моя черноока, чернокоса, белотела, чуй ме, о, моя палава вълчице!

Обичам твоите ко̀си, фантастични очи, обичам устата ти, разкалена като плод на калина, твоите жълти закръглени бузи; обичам твоите посукани стъпала и плоски гърди, огромните ти копиевидни нокти, сияещи като бисерни раковини.

Обичам, о, моя умилкваща се вълчице, лесно раздразващата ме леност, разнежващата усмивка, небрежното ти държане и всичките ти разглезени жестове.

Обичам, о, моя гальовна вълчице, мяукащия ти глас, обичам го с дрезгавите му и пискливи извивки, но най-много обичам, обичам до смърт твоя нос, това твое носле, което се тули сред талазите на твоите коси като жълта роза, разкрехната сред черни листа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.